A Filmtekercs új ruhája | Filmtekercs.hu
Modern küllemet kapott a tízéves Filmtekercs: a magyar internet első számú független, filmes magazinja megújulva köszönt Téged!
A tízéves Filmtekercs.hu jónéhány dizájn-váltáson átesett már: friss inkarnációja 2017. februárjától él. A megújult oldal számos olyan funkciót támogat, ami az utóbbi években sztenderddé vált a legjobb online lapoknál – a letisztultabb, olvashatóbb cikkmegjelenéstől és megnövelt betűmérettől a végtelen görgetésen át a nagyobb interaktivitásig –, emellett pedig esztétikája is szembetűnő.
Nagy örömöt jelent számunkra, hogy a lap gazdag tartalma ezentúl jóval olvasóbarátabb formában jelenik meg. Az oldal eddig is reszponzív módon viselkedett, most azonban a számítógép mellett a mobil eszközökön is egyszerűsödött és gyorsult az olvasás – próbáld csak ki! Bár az átállásnak még nem minden részlete tökéletes (látnád a buglistánkat…!), lelkesek vagyunk miatta, és hiszünk benne, hogy Téged is könnyebben csábítunk vissza vele nap mint nap.
A magyar internet elsőszámú független, filmes magazinja, a Filmtekercs.hu a kezdetektől önkéntes alapon működik. A magyar mozgókép-kultúra erősítéséért végzett munkát azonban azért végezhetjük egy évtizede töretlen (sőt, gyarapodó) lendülettel, mert Te nekünk ajándékozod figyelmedet. Köszönünk neked, kedves Olvasónk, minden eddigi támogatást, minden egyes kattintást: szívbéli örömünkre szolgál, hogy még szebb oldallal várhatunk vissza!
Címkékfilmtekercs Filmtekercs.hu
Home office közben sem tétlenkedünk, ha nem elindítottuk kérdés-válasz sorozatunkat, amire mindenki otthonából válaszol. Amíg itthonról zajlik a munka, hetente...